Daari ki fazilat: 

Hadees: ek sahabi the unki sirf ek daari ka baal tha, Nabiye Kareem # ki majlis me 
aate, Huzur £ unko dekhte aur muskura dete, ek din unke khyal me aya ke Huzur 
shayad mera mazaq ura rahe hain, shayad meri dari ko dekh kar haste hain, 
muskurate hain, mazaq karte hain, to unhone us ek baal ko saaf kar diya, Huzur ki 
bargah me aye Sarkar ne unhe dekha to apna chehre e mubarak unse phair liya, wo 
Huzur ke saamne aya Huzur ne phir chehra phair liya, aisa kai baar hua phir unhone 
kaha, ai Allah ke Nabi ap par mere maa baap qurban kis baat se ap mujhse naraaz 
hain jo ap mujhse chehra baar baar phair le rahe hain, kya kasur hua hai mujhse, 


Nabiye Kareem # ne farmaya ke ab tu mere saamne na aana 


Kaha, ai Allah ke Nabi mera jurm bata dain, farmaya ke tere daari ka ek baal tha wo 
tune kyun kata, arz kiya Allah ke Nabi ap muskurate the mai samjha ke ap mazaq 
urate hain, farmaya ke Nabi kisi ke mazaq urane se paak hai, mai isliye muskurata 
tha, kasam wahdahu la shareek ki, ke jab tu meri bargah me aata meri bargah me jo 
rehmat ke farishte hote tere daari ke baal se khela karte the, mai isliye muskurata 
tha, ab tune wo baal kaat diya ab wo rehmat ke farishte bhi juda ho gaye, lehaza 
daari wo hai jo rehmat ka sabab hai. sahaba ne daari ka ek baal kaata tha to Nabi ne 


chehra phair liya tha aur jo puri daari saaf kar de, tasawwur kijiya kya hoga 


